Net soos jy het ek in Bloem grootgeword, 'n swak verhouding met my pa gehad en baie jare gestoei met sy persoonlikheid. Hy is Junie 2017 na 'n lang siekbed dood.Sy laaste ses weke was ek aan en af langs sy bed soos ek kon en nooit kon ek dink dat sy dood my so vreeslik verskriklik sou raak nie. Die ses weke was 'n geskenk. Ons het nie baie oor ons twee gepraat nie maar so baie dinge gesels. Vrede gemaak sonder woorde. Maar ek en my sussie sukkel nou nog, 16 maande later. Soveel sterkte vir jou die jaar, mag jy gou vrede kry. Elmie.
Ek is baie jammer, Elmie, en bly julle het vrede gemaak. Ek is eintlik baie gelukkig (as in lucky) dat ek en my pa 'n goeie verhouding gehad het, na 'n moeilike begin. Hy was 'n goeie vriend. Ek het geweet ek gaan hom verloor en het vrede daarmee gemaak en baie daaroor gedink; en met sy dementia, en die pad wat voorgelê het, was dood ook 'n verlossing.